open-index/open-wikipedia-markdown huggingface dataset:
Tomáš Vaclík

**Tomáš Vaclík** (s. 29. maaliskuuta 1989 Ostrava, Tšekkoslovakia) on tšekkiläinen jalkapallomaalivahti, joka edustaa Portugalin Primeira Ligassa pelaavaa Boavistaa. Hän on kotimaansa lisäksi pelannut Sveitsin, Espanjan, Kreikan, Englannin, Yhdysvaltain sekä Portugalin sarjoissa. Hän on pelannut Tšekin maajoukkueessa vuodesta 2012.

## Seurajoukkueura
Toukokuussa 2014 Vaclík siirtyi nelivuotisella sopimuksella sveitsiläisseura Baseliin. Hän pelasi ensimmäisen ottelunsa joukkueessa 19. heinäkuuta 2014 Aarauta vastaan. Hän pelasi Sveitsin Superliigassa neljän kauden aikana yhteensä 132 ottelua. Mestarien liigassa hän pelasi 22 ja Eurooppa-liigassa seitsemän ottelua.

Vaclík teki 9. heinäkuuta 2018 sopimuksen espanjalaisseura Sevillan kanssa. Hän pelasi kahdella ensimmäisellä kaudellaan Primera Divisiónissa 33 ottelua kummallakin mutta kolmannella kaudella enää viisi ottelua. Eurooppa-liigassa hän pelasi kaudella 2018–2019 karsintavaiheessa viisi ja varsinaisessa liigassa kymmenen ottelua mutta Sevillan mestaruuteen päättyneellä kaudella 2019–2020 vain kaksi ottelua. Kauden 2020–2021 Mestarien liigassa hän pelasi kaksi ottelua.

Heinäkuussa 2021 Vaclík allekirjoitti kaksivuotisen sopimuksen kreikkalaisseura Olympiakosin kanssa. Debyyttikaudellaan Olympiakosissa Vaclík pelasi 32 sarjaottelua ja voitti Kreikan mestaruuden. Eurooppa-liigassa hän pelasi kaudella 2021–2022 kaikki Olympiakosin kahdeksan ottelua, kun seura putosi neljännesvälierissä Atalantalle. Vaclík pelasi seuraavalla kaudella Olympiakosin viisi ensimmäistä sarjaottelua sekä kaksi ensimmäistä Eurooppa-liigan ottelua, mutta loukkaantui lokakuussa 2022 eikä pelannut Olympiakosissa enää muita otteluita.

Tammikuussa 2023 Vaclík siirtyi Englannin mestaruussarjan Huddersfield Towniin loppukauden mittaisella sopimuksella. Hän pelasi seurassa 13 ottelua kevätkaudella 2023.

Elokuussa 2023 Vaclík allekirjoitti Major League Soccerissa pelaavan New England Revolutionin kanssa vuoden 2024 loppuun ulottuneen sopimuksen. Vaclík ei pelannut New England Revolutionissa otteluakaan ja hänen sopimuksensa seuran kanssa purettiin tammikuussa 2024. Kevätkauden 2024 Vaclík edusti Espanjan Segunda Divisiónin Albacetea, jossa hän pelasi 12 ottelua.

Helmikuussa 2025 Vaclík teki sopimuksen portugalilaisseura Boavistan kanssa oltuaan yli puoli vuotta ilman seuraa.

## Maajoukkueura

Vaclík pelasi Tšekin maajoukkueessa ensimmäisen kerran marraskuussa 2012 ystävyysottelussa Slovakiaa vastaan. EM-kilpailuissa 2016 hän oli mukana varamaalivahtina, mutta Petr Čechin lopetettua maajoukkueuransa noihin kisoihin Vaclík nousi maajoukkueen ykkösmaalivahdiksi. Hän on toukokuun puoleenväliin 2025 mennessä pelannut 54 maaottelua, joihin kuuluu 16 MM-karsinta- ja seitsemän EM-karsintaottelua sekä kesän 2021 EM-kilpailujen viisi ottelua. Viimeisimmän maaottelunsa hän on pelannut 20. kesäkuuta 2023 Montenegroa vastaan.

## Lähteet

## Aiheesta muualla
* Tomáš Vaclíkin tilastot Soccerway-sivustolla
Vetsijoki

**Vetsijoki** () on Tenon vesistöön kuuluva joki Utsjoella Lapin maakunnassa Suomessa.

Joen valuma-alueen pinta-ala on 701,9 neliökilometriä ja se on Tenon eteläinen sivujoki. Joki saa alkunsa Vetsijärvestä  () Utsjoella ja laskee Tenoon Utsjoen Vetsikon kylän luona.

## Lähteet
Virikerehu

**Virikerehulla** tarkoitetaan rehua, jolla ei ole ravinon saannin kannalta juurikaan merkitystä mutta niitä annetaan elämille sen takia, että se tarjoaa virikkeittä ja lisäämään viihtyvyyttä. Esimerkkejä virikerehuista on siipikarjalla heinä ja nurmi ja märehtijöillä ja hevosilla olki.
## Katso myös

* AIV-rehu
* Väkirehu
* Öljyväkirehu
* Säilörehu
Steve Schirripa

**Steven R. Schirripa** (s. 3. syyskuuta 1958) on yhdysvaltalainen näyttelijä, tuottaja ja kirjailija. Hän on näytellyt muun muassa Bobby Baccalierin roolin televisiosarjassa *[[Sopranos]]*, josta hänelle myönnettiin SAG-palkinto.

## Elämä ja ura
Schirripa varttui vähävaraisessa perheessä New Yorkissa Brooklynissa Bensonhurstissa. Hänen isänsä oli amerikanitalialainen ja äitinsä amerikanjuutalainen, omaa sukua Bernstein. Schirripa sai katolisen kasvatuksen ja opiskeli Brooklyn Collegessa.

Schirripa meni naimisiin Laura Lemosin kanssa 22. huhtikuuta 1989. Heillä on kaksi tytärtä.

Schirripa työskenteli yökerhoissa Las Vegasissa ja teki pieniä rooleja elokuvissa. Hän teki läpimurtonsa näyttelijänä *[[Sopranos]]*-televisiosarjassa, jossa hän esiintyi Bobby Baccalierin roolissa vuosina 2000–2007. Hän sai roolista kaikkiaan viisi Screen Actors Guild -palkinnon ehdokkuutta, joista voitti yhden. Sopranosin päätyttyä hän näytteli muun muassa sarjassa *[[Salattu teinielämä]]* vuosina 2008–2013, minkä jälkeen hän esiintyi etsivä Anthony Abetemarcon roolissa televisiosarjassa *[[Blue Bloods]]* vuodesta 2015 vuoteen 2024. Näyttelemisen ohella Schirripa on muun muassa toiminut tuottajana ja kirjoittanut kirjoja.

## Osittainen filmografia
### Elokuvat
* *[[Pelkoa ja inhoa Las Vegasissa (elokuva)|Pelkoa ja inhoa Las Vegasissa]]* (1998)
* *[[Vain koiraihmisille]]* (2005)
* *[[Karvakamut 2]]* (2007)
* *[[Karvakamut 3|Karvakamut 3 - sirkuskaverit]]* (2010)
* *[[Kill the Irishman]]* (2011)
* *[[Lentsikat 2: Pelastajat]]* (2014)
**[[Jersey Boys]]* (2014)
* ''Wonder Wheel'' (2017)
* *[[Rantakadun alla]]* (2023)

### Televisio
* *[[Sopranos]]* (2000–2007)
* *[[Salattu teinielämä]]* (2008–2013)
* *[[American Dad!]]* (2014)
* *[[Benders]]* (2015)
* *[[Blue Bloods]]* (2015–2024)
* ** (2025)

## Lähteet
Huhtasuon sosiaali- ja terveysasema

**Huhtasuon sosiaali- ja terveysasema** (ent. Huhtasuon terveysasema) sijaitsee Jyväskylän Huhtasuon kaupunginosassa Huhtakeskuksessa. Keski-Suomen hyvinvointialueen terveysaseman palvelut tuottaa Terveystalo. 

Sosiaali- ja terveysaseman naapuristossa sijaitsevat muun muassa Huhtasuon kirjasto, Huhtasuon yhtenäiskoulu ja aiemman Huhtasuon kirkon toimintaa jatkava seurakuntatila Huhtakoti.

Keski-Suomen hyvinvointialueen aluevaltuusto päätti kokouksessaan 2. joulukuuta 2025 lakkauttaa Huhtasuon sosiaali- ja terveysaseman arviointineuvoston toimenpide-ehdotuksen mukaisesti.

## Lähteet

## Aiheesta muualla
*Päivystys (Keski-Suomen Sairaala Nova, päivystys) (hyvaks.fi)
Oviedo (Florida)

**Oviedo** on kaupunki Seminolen piirikunnassa, Floridan osavaltiossa, Yhdysvalloissa. Kaupungin väkiluku oli vuoden  väestönlaskennassa 33 342. Kaupungin pormestarina toimii nykyisin Dominic Persampiere.

## Lähteet
Karl Hjalmar Schreck

**Karl Hjalmar Schreck** (1. joulukuuta 1857 Vanaja – 13. huhtikuuta 1921 Tampere) oli suomalainen hovioikeudenneuvos, kihlakunnantuomari ja Tampereen kunnallispormestari.

Schreckin vanhemmat olivat kruununvouti, kapteeni Karl Fredrik Wilhelm Schreck ja Emilia Elisabet Ottiliana Ladau. Hän pääsi ylioppilaaksi 1876 Helsingin ruotsalaisesta normaalilyseosta ja suoritti Helsingin yliopistossa yleisen oikeustutkinnon 1881. Schreck sai varatuomarin arvon 1884.

Schreck oli senaatin talousosaston kopistina 1885 ja Suomen kenraalikuvernöörin kansliassa reistraattorina 1885–1888. Hän oli Tampereen kaupungin oikeusneuvosmiehenä 1888–1904 ja Tampereen kunnallispormestarina 1904–1914. Tämän jälkeen Schreck oli Turun hovioikeudessa hovioikeudenneuvoksena 1914–1916, Lappeen tuomiokunnan tuomarina 1916–1919 ja Pirkkalan tuomiokunnan tuomarina 1919–1921.

Schreck perusti Tampereelle tiilitehtaan 1898 ja puunjalostustehtaan 1905. Hän harjoitti myös maanviljelystä ja rakennutti 1902 Tampereelle Schreckin talon.

Karl Hjalmar Schreck oli naimisissa 1891–1905 Eva Nadine Helsingiuksen (k. 1905) kanssa ja vuodesta 1911 filosofian maisteri Signe Maria Westlinin kanssa.  Karl Hjalmar Schreckin ja Eva Nadine Helsingiuksen poika oli varatuomari, kansanedustaja ja Kuopion pormestari Alvar Hjalmar Mikael (Mikko) Hurtta. Heillä oli yhteensä 8 lasta, joista 5 kasvoi aikuiseksi.  Toisesta avioliitosta Signe Maria Westlinin kanssa syntyi  vielä 1 poika.

## Lähteet
Enigma: Intermission II

**Enigma: Intermission II** on Stratovariuksen kokoelma-albumi, joka ilmestyi 28. syyskuuta 2018 levymerkillä earMUSIC.

Albumi sisältää kolme kokonaan uutta kappaletta ”Enigma”, ”Burn Me Down” ja ”Oblivion”, neljä ennenjulkaisematonta orkesteriversiota ja harvinaista aiemmin vain bonuskappaleina julkaistua materiaalia. Se on sisällöllisesti jatkoa vuoden 2001 *[[Intermission (Stratovariuksen albumi)|Intermission]]*-albumille.

Albumin julkaisun jälkeen yhtye teki *A Nordic Symphony ’18* -kiertueen Tarja Turusen kanssa.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Imperiumi.net: 7+/10
* Soundi: 

## Lähteet

## Aiheesta muualla
* ”Oblivion” earMusicin YouTube-kanavalla
* 
*
Roque Mesa

**Roque Mesa Quevedo** (s. 7. kesäkuuta 1989 Telde, Gran Canaria, Kanariansaaret) on espanjalainen jalkapalloilija. Hän edustaa Espanjan Primera Divisiónissa pelaavaa Real Valladolidia ja on pelipaikaltaan keskikenttäpelaaja.

## Seurajoukkueura
Vuonna 2010 Mesa liittyi Las Palmasin reservijoukkueeseen, josta hänet nostettiin seuraavana vuonna edustusjoukkueeseen. 8. lokakuuta 2011 hän teki ensiesiintymisensä edustusjoukkueessa ottelussa Celta Vigoa vastaan, Las Palmasin pelattua tuolloin maan toiseksi korkeimmalla sarjatasolla Segunda Divisiónissa.

6. heinäkuuta 2017 Mesa teki nelivuotisen sopimuksen walesiläisseura Swansea Cityn kanssa ja hänestä maksettin 11 miljoonan punnan siirtokorvaus. Hän pelasi ensimmäisen ottelunsa joukkueessa 19. elokuuta 2017 Manchester Unitedia vastaan.

30. tammikuuta 2018 Mesa siirtyi kauden 2017–2018 loppuun asti kestävällä lainasopimuksella Sevillaan. Kauden jälkeen siirrosta tehtiin pysyvä ja Mesa allekirjoitti seuran kanssa kolmivuotisen sopimuksen.

## Lähteet

## Aiheesta muualla
* Roque Mesan tilastot BDFutbol-sivustolla 
* Roque Mesan tilastot Soccerway-sivustolla
Doom Eternal

**Doom Eternal** on id Softwaren kehittämä ensimmäisen persoonan ammuntapeli. Peli julkaistiin keväällä  PlayStation 4-, Windows- ja Xbox One -alustoille sekä saman vuoden joulukuussa Nintendo Switchille.

Peli on jatkoa vuoden 2016 *[[Doom (vuoden 2016 videopeli)|Doom]]*-pelille ja sijoittuu Maahan. 

Peliä esiteltiin ensimmäisen kerran E3 2018 -messuilla ja Quakecon 2018 -tapahtumassa. Peli käyttää uutta id Tech 7 -pelimoottoria.

## Musiikki
Mick Gordon teki peliin metallimusiikkia, jonka äänittämiseen haettiin halukkaita osallistujia avoimesti. Myöhemmin Gordonin ja id Softwaren välille syntyi julkista kiistaa, jossa Gordon sanoo joutuneensa epäreilun ja epärehellisen kohtelun kohteeksi kun taas pelin tuottaja Marty Stratton sanoi Gordonia epäluotettavaksi. Gordon kritisoi aikataulua ja kommunikaatiota id Softwaren kanssa, joka johti crunchiin. Ääniraidan laatu todettiin huonoksi huhtikuussa 2020 ja Gordon kertoi, ettei ollut miksannut useimpia raitoja.

## Vastaanotto
Peli on saanut IGN:n arvostelussa arvosanaksi 9/10.

## Lähteet

## Aiheesta muualla
*
Chaimite (1898)

**Chaimite** oli Portugalin laivaston vuonna 1898 vesillelaskettu tykkivene.

## Valmistus
Alus laskettiin vesille 1898.

## Palvelus
Alus poistettiin palveluksesta 1930.

## Lähteet
*

### Viitteet
Nuorgamin koulu

**Nuorgamin koulu** () on Nuorgamissa Utsjoella sijaitseva kaksikielinen alakoulu. Nuorgamin koulu on Suomen pohjoisin alakoulu. Koulurakennuksen uusimisesta on päätetty alkuvuodesta 2019.

Tilastokeskuksen mukaan koulua kävi vuonna 2016 yhteensä 11 peruskoululaista. Lukuvuonna 2018-2019 koulua kävi 13 peruskoulun oppilasta, joista 2 oli saamenkielistä. Lisäksi kaksi oppilasta oli esikoulussa. Syksyllä osa oppilaista lähtee Skallovaaraan erotuskouluun. Koulu tekee myös paljon yhteistyötä Norjan koulujen kanssa.

Yhteispohjoismainen kirjastoauto on pysähtynyt koululla, mutta palvelun lopettamisesta uutisoitiin syksyllä 2019.

## Lähteet
Darkest Dungeon

**Darkest Dungeon** on Red Hook Studiosin kehittämä ja 2016&ndash;2018 eri alustoille julkaisema tietokonepeli. 

Pelille julkaistiin jatko-osa Darkest Dungeon II toukokuussa 2023.
Pelistä on suunniteltu myös lautapeliversio.https://comicbook.com/gaming/news/darkest-dungeon-board-game-revealed/

Pelin kehittäjät Chris Bourassa ja  Tyler Sigman tutustuivat Backbone Entertainmentillä työskennellessään. Pelin ideoita kehitettiin 2012&ndash;2013 ja kehittäjästudio Red Hook Studios  perustettiin huhtikuussa 2013. Pelin kehittämiseksi perustettiin helmikuussa 2014 joukkorahoituskampanja kickstarter-sivustolla. Pelin ensimmäinen *Early Access* -versio julkaistiin helmikuussa 2015.
Peli julkaistiin virallisesti 19. tammikuuta 2016 Windowsille ja OS X:lle. PS4, Playstation Vita ja Linux -versiot julkaistiin muutamien kuukausien kuluessa. IPad-versio 2017 ja Nintendo Switch ja Xbox One -versiot 2018.

Peli on roolipeli, jossa tutkitaan luolastoja neljän hahmon ryhmällä ja taistellaan vihollisia vastaan ja kehitetään hahmoja voimakkaammiksi. Luolastot ja niistä löytyvät viholliset ja esineet on generoitu satunnaisesti. Eteneminen kuvataan sivulta. Vihollinen kohdattaessa peli vaihtaa vuoropohjaiseen taisteluun, jossa hahmot voivat käyttää aseitaan, magiaa, muita kykyjä tai hallussaan olevia esineitä. Hahmon kuollessa taistelussa hänet menetetään pysyvästi. Pelaaja voi värvätä lisähahmoja, joita kerralla on rosterissa korkeintaan 25.

Pelissä keskeinen elementti on hahmojen kokema stressi, joka pahenee esimerkiksi pimeässä tai ilman ruokaa, tai hahmon nähdessä kuolemaa tai toverien haavoittumisen tai eräiden vihollisten taioilla. Korkea stressi haittaa hahmon taistelua, kehitystä ja voi johtaa jopa sydänkohtaukseen ja äkkikuolemaan. Stressiä lievitetään luolastojen välillä tukikohtana toimivassa kylässä oleskellessa, jossa hahmo voi lieventää stressiä juomalla baarissa tai katumalla kirkossa. Kylässä myös parannellaan haavoja tai harjoitellaan uusia taitoja. Toimien ajan hahmot eivät voi osallistua luolastojen tutkimiseen.
Peliä on kuvattu jopa masokistisen vaikeaksi.

Pelille on julkaistu kaksi laajennusosaa.
The Crimson Court DLC julkaistiin 19. kesäkuuta 2017.
H.P. Lovecraft -vaikutteinen The Colour of Madness julkaistiin 19. kesäkuuta 2018.

## Lähteet
Paladins

**Paladins: Champions of the Realm** on Hi-Rez Studiosin kehittämä ja julkaisema ilmaiseksi pelattava ensimmäisen persoonan ammuntapeli. Peli perustuu hahmoluokkiin ja on toteutettu sarjakuvamaisella grafiikalla. Peli julkaistiin 8. toukokuuta 2018 Microsoft Windowsille, OS X:lle, Linuxille, PlayStation 4:lle ja Xbox Onelle sekä noin kuukausi myöhemmin Nintendo Switchille.

## Pelaaminen
Pelissä on valittavana eri hahmoja (*Champions*), joilla on eri kyvyt. Näistä kootaan viisihenkinen joukkue, jolla pelataan toista joukkuetta vastaan.
Hahmot on jaettu Frontline-, Damage-, Support- ja Flank-tyyppisiin. Aloittava pelaaja voi valita viidestä eri sankarista ja lisää hahmoja saa pelattavaksi mikromaksuilla tai pelin sisäisellä valuutalla. Pelimuodot ovat Siege (saatto/kärryntyöntö), Onslaught (kontrollipisteiden valtaus ja hallinta) ja Team Deathmatch. Jokaisella pelimuodolla on omat karttansa.

## Kehitys
Peli suljettu beetatestaus aloitettiin marraskuussa 2015. Avoin beeta-versio julkaistiin 16. syyskuuta 2016 Steam early access -ohjelmassa. Tuolloin peliä ladattiin 780&thinsp;000 kertaa ja se nousi palvelun pelatuimpien pelien joukkoon.

Pelin on syytetty kopioineen Blizzardin *[[Overwatch]]*-peliä, mutta Hi-Rez Studiosin johtajan Todd Harrisin mukaan peli oli pelattavissa jo ennen kuin samankaltainen *Overwatch* esiteltiin, ja pelin inspiraationa on ensi sijassa *[[Team Fortress 2]]*.

## Lähteet
Surviving Mars

**Surviving Mars** on bulgarialaisen Haemimont Gamesin kehittämä ja Paradox Interactiven julkaisema strategiapeli. Peli on julkaistu Linuxille, Mac OS X:lle, PlayStation 4:lle, Windowsille ja Xbox Onelle 15. maaliskuuta 2018.

Tavoitteena on rakentaa siirtokunta Mars-planeetalle, pitää kolonistit elossa ja laajentaa siirtokuntaa. Tämän saavuttamiseksi pelissä rakennetaan asumuksia, viljellään ruokaa, kaivetaan mineraaleja ja tutkitaan planeettaa sekä tehdään tieteellistä työtä uusien keksintöjen saavuttamiseksi.

Pelistä tuli yksi Steam-palvelun eniten myyneistä peleistä vuonna 2018.

## Lähteet

## Aiheesta muualla
*
Marjun Syderbø Kjelnæs

**Marjun Syderbø Kjelnæs** (s. 1974 Tórshavn, Färsaaret) on färsaarelainen runoilija, näytelmäkirjailija ja prosaisti. Hänen esikoisnovellinsa osallistui vuonna 2000 novellikilpailuun. Hän valmistui sairaanhoitajaksi Kööpenhaminassa mutta on sittemmin palannut Färsaarille ja kirjoittaa täysitoimisesti.

## Teokset
;Suomennetut
* "Hiekkaan kirjoitettu" kokoelmassa *Rakastaa, ei rakasta*, Tammi 2010 

;Muut
* 2001 *Kópakona*, kokoelmassa *Mjørki í heilum*
* 2004 *Ein farri av kolvetni*, yhdeksän novellia
* 2006 *Tað svarta portrið*, julkaistu vuosittain ilmestyvässä teoksessa *Mín jólabók* (Bókadeild Føroya Lærarafelags)
* 2007 *Og tú fert rennandi*, novelli, julkaistu färsaarelaisessa lehdessä Vencil nro 2
* 2007 *Hvør fjalir seg í postkassanum?* (lastenkirja)
* 2008 *Hvør fjalir seg í ferðataskuni?*
* 2009 *Hvør fjalir seg í smúkkuskríninum?*
* 2010 novelli *Skriva í sandin* pohjoismaisessa novellikokoelmassa *Älskar, älskar inte*
* 2010 *Skriva í sandin*, nuortenromaani, oli ehdokkaana: Pohjoismaiden neuvoston lasten- ja nuortenkirjallisuuspalkinto 2013
* 2012 *Rót Trip* runokokoelma, Sprotin.
* 2012 *Eg undrist*, *At týða týdningin*, *Allar línur spennast*, *Vit hava hits áður*. Novelleja, julkaistu Vencil, nro 11

## Palkinnot ja tunnustukset
* 2001 Listastevna Føroya, taidefestivaali, 2. palkinto
* 2002 Listastevna Føroya, 1. palkinto
* 2004 *Grunnur Thorvalds Poulsen av Steinum* -säätiön stipendi
* 2008 Torshamns byråds barnkulturpris (*Barnamentanarheiðursløn Tórshavnar býráðs*)
* 2008 palkinto fäärinkielisen nuortennovellin kirjoituskilpailussa
* 2009 kolmivuotinen työskentelyapura: Mentanargrunnur Landsins (Färsaarten kulttuuriministeriön perustama kulttuurisäätiö
* 2011 *White Raven* Deutsche Jugendbibliothekin palkinto kirjasta *Skriva í sandin*
* 2011 Pohjoismaiden koulukirjastonhoitajien lastenkirjapalkinto kirjasta *Skriva í sandin*
* 2012 Länsi-Pohjolan lastenkirjapalkinnon ehdokkaana teoksella *Skriva í sandin*
* 2013 Pohjoismaiden neuvoston lasten- ja nuortenkirjallisuuspalkinnon ehdokkaana teoksella *Skriva í sandin*

## Lähteet
Marianna Debes Dahl

**Marianna Debes Dahl** (s. 24. marraskuuta 1947 Vestmanna, Färsaaret) on färsaarelainen kirjailija. 

Dahl asui lapsena Tórshavnissa mutta muutti 12-vuotiaana Tanskaan Hillerødiin Marie Mørk Skolenin kouluun. Myöhemmin hän oli vaihto-oppilaana Yhdysvalloissa. Hän suoritti tutkinnon Toftegård Studenterkursuksella 1967 ja opiskeli sitten kirjallisuutta Kööpenhaminan yliopistossa. Hän palasi Tórshavniin 1971, jossa hän opiskeli opettajaksi Føroya Læraraskúliissa ja valmistui 1975. Siellä hän alkoi kirjoittaa. Hän työskenteli monta vuotta opettajana, mutta sen jälkeen hän on työskennellyt eri aloilla. Hänen esikoisteoksensa on lastenkirja, 1975 ilmestynyt *Burtur á heiði*, ja sittemmin hän on kirjoittanut kaunokirjallisia teoksia lapsille ja aikuisille. Hän on ollut Färsaarten kirjailijayhdistyksen (Rithøvundafelag Føroya) puheenjohtaja 1980–1981 ja oli tehtävässä ensimmäinen nainen.

Dahlin isä oli Hanus Debes Joensen, joka oli virkalääkäri Färsaarilla 1949–1979.

Dahlin teoksia ei ole suomennettu.

## Palkinnot
* Barnamentanarheiðursløn Tórshavnar býráðs, 1978

## Lähteet
AGM-28 Hound Dog

North American **AGM-28 Hound Dog** (aluksi *WS-131B* eli *Weapon System 131-B*, sittemmin myös *B-77* ja *GAM-77*,  tai ) on yhdysvaltalainen B-52-pommikoneesta laukaistava risteilyohjus, joita kyseinen konetyyppi saattoi kuljettaa kaksi kappaletta ulkopuolisissa siipiripustimissaan. Asetyyppi kuului Yhdysvaltain strategisten ilmavoimien (SAC) ydinasearsenaaliin. Kehittelytyöt aloitettiin 1956–1957. Sen valmistus alkoi 1959 ja ensilaukaisu tapahtui samana vuonna 23. huhtikuuta. AGM-28 Hound Dog hyväksyttiin käyttöön vuoden 1960 lopulla. Ohjus oli käytössä vuoteen 1976 ja poistettiin palveluksesta vuonna 1978.

Pratt & Whitney J-52-P-3 suihkumoottoria käyttävä ohjustyyppi kuljetti lämpöydinkärkeä (W28: voimakkuus 1,1 megatonnia) ja se oli niin kutsuttu Stand Off -tyyppinen ydinase. Ohjuksen omamassa oli yli 4&nbsp;500&nbsp;kg. Sen kantama oli noin 965–1&nbsp;260&nbsp;km. Ohjustyyppi oli ylisooninen, saavuttaen 2,1 Machin lentonopeuden. Lentokorkeus saattoi vaihdella välillä 200–17&nbsp;100 metriä. Koska ohjuksen moottori käytti samaa polttoainetyyppiä kuin sen kuljettava lentokone, voitiin ohjus tankata lennon aikana. Ohjausmetodi oli astro-inertiaan perustuva suunnistusohjaus. Inertiasuunnistuksen ohella B-versio oli vuonna 1971 päivitetty eli varustettu TERCOM-pintatutkalla tai maastosuunnistusjärjestelmällä ().

Nimensä tämä ohjusase sai Big Mama Thorntonin sekä Elvis Presleyn esittämästä Hound Dog -kappaleesta. Tyypillinen hyökkäysmenetelmä oli sellainen, että Boeing B-52 laukaisi AGM-28:n sopivan (arviolta n. 200–1&nbsp;200&nbsp;km) välimatkan päästä. Sitten ohjus kohosi yli 13–17&nbsp;km:n korkeuteen. Lähellä maaliaan ohjus kiihdytti yli kahden Machin nopeuteen ja teki lähestymissyöksyn. Tämän tyypin ohjuksia valmistettiin yli 700 kappaletta, näistä arviolta 100 kappaletta laukaistiin.

AGM-28 Hound Dog korvasi suurelta osin, pahoin epäonnistuneen Douglas AGM-48/GAM-87 Skyboltin, jota oli tarkoitus tuottaa myös brittien ydinarsenaaliin. Lopullisesti Hound Dog -ohjuksen korvasivat ilmasta laukaistavat keskipitkän matkan alisooniset risteilyohjukset Boeing AGM-86 ALCM ja BGM-109 Tomahawk.

## Lähteet
Elokuvateatteri Davvenásti

**Elokuvateatteri Davvenásti**, pohjoissaameksi **Ealligovvateáhter Davvenásti**, on Utsjoen kuntakeskuksen Áilegas-talolla toimiva, Suomen pohjoisin elokuvateatteri.

## Toiminta

### Tila
Elokuvateatterissa on 30 paikkaa.

### Saamelaiskulttuuri
Davvenásti pyrkii kehittämään ohjelmistoaan huomioiden saamelaiset ja heidän kulttuurinsa, esimerkiksi joskus elokuvatrailereiden sijasta näytetään saamelaisia lyhytelokuvia.

### Elokuvatoiminnan keskeytys Utsjoella
Utsjoen aikaisemman elokuvateatterin täytyi lopettaa toiminta vuonna 2012, elokuvien esitysformaatin muuttuessa digitaaliseksi. Kunnalla ei ollut varaa hankkia enää uusia laitteita. Kuitenkin Utsjoelle saatiin uusi elokuvateatteri, joka nimettiin Davvenástiksi yleisöarvonnan perusteella. Yleisöarvonnan voittaja sai palkinnoksi ilmaiset liput vuodeksi elokuvateatteriin.

## Lähteet
*https://yle.fi/uutiset/3-9820801
*https://www.lapinkansa.fi/lappi/utsjoen-elokuvateatteri-avasi-yleisoryntayksella-saamelaisveri-esitettiin-salissa-joka-toimi-1930-luvulla-tyttojen-makuusalina-200443231
*http://www.davvenasti.fi/teatterin-aanenvoimakkuus/
*http://www.davvenasti.fi/info/

## Aiheesta muualla
*http://www.davvenasti.fi/
Keskisaari (Kuopio)

**Keskisaari** on Kuopion 61. kaupunginosa, joka on muodostettu vuoden 2015 kuntaliitoksen jälkeen aiemman Maaningan kirkonkylän taajama-alueen luoteisreunan ja Maaninkajärven Keskisaaren eteläosan alueesta. Kaupunginosan koillispuolella sijaitsee Maaningan keskusta (Kuopion 60. kaupunginosa). Keskisaari sijaitsee maanteitse runsas 50 kilometriä Kuopion keskustasta luoteeseen. 

Keskisaaren väestö muodostaa osan noin 3 300 asukkaan Maaningan väkiluvusta (aiemman kunnan alue).

Keskisaaren kaupunginosassa sijaitsee muun muassa ortodoksinen Maaningan Karjalan Valistajien kirkko (Pihtisalmentie 120) ja Pihtisalmen hautausmaa sekä tanssilava Maaningan kasino (Keskisaarentie 58).  Suuri osa kunnallisista ja kaupallista peruspalveluista - kuten päiväkodit, koulut, kaupat, terveysasema - sijaitsee Maaningan keskustassa tai kauempana. 

Keskisaaren eteläosassa vuosina 2012 ja 2014 tehdyissä arkeologisissa kaivauksissa on löydetty muinaisjäännöksiä, kuten esihistoriallisen ajan asuinpaikkojen jälkiä. 

## Lähteet
Urjalan Yhtenäiskoulu

**Urjalan Yhtenäiskoulu** on Urjalassa toimiva koulu, jossa on oppilaita ja opiskelijoita esikoulusta lukioon. Koulussa on yhteensä noin 400 oppilasta ja opiskelijaa.

## Rakennus
Koulua alettiin suunnitella vuonna 2013, suunnitelmat hyväksyttiin vuonna 2014, rakennustyöt aloitettiin 2015 ja koulu otettiin käyttöön 10. huhtikuuta 2017.

## Lähteet
* http://www.urjala.fi/asuminen-ja-ymparisto/urjalan-yhtenaiskoulu 

* http://www.urjala.fi/perhe-ja-hyvinvointi/koulutus/koulut/urjalan-yhtenaiskoulu
Tuhon ranta

**Tuhon ranta** (*River’s Edge*) on Neal Jimenezin käsikirjoittama ja Tim Hunterin ohjaama yhdysvaltalainen independent-elokuva vuodelta 1986.

Näennäisen arkisessa, kauhuelokuvan elementtejä sisältävässä tarinassa pikkukaupungin nuorisojengin eräs jäsen surmaa tyttöystävänsä. Dennis Hopperin roolia kylähulluna arvostetaan. Elokuvaa on kutsuttu erääksi synkeimmistä teinielokuvista, ja sen sanotaan sisältävän monia samoja elementtejä, joita David Lynch toteutti paremmin samoihin aikoihin ensin *[[Blue Velvet – ja sinisempi oli yö|Blue Velvetissä]]* ja sitten *[[Twin Peaks]]issä*.

Elokuvan musiikkina kuullaan muun muassa Slayeriä.

*[[Video-opas|Video-oppaassa]]* vuodelta 1994 Bello Romano antaa elokuvalle kolme tähteä viidestä, mikä vastaa sanallista arviota ”hyvä”. Hän kehuu Hopperin roolityötä, mutta sanoo nuorten näyttelijöiden lähinnä ”oleilevan”. *[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Lähteet

## Aiheesta muualla
*
Path of Exile

**Path of Exile** on uusiseelantilaisen Grinding Gear Gamesin kehittämä ja julkaisema ilmaiseksi pelattava tietokoneroolipeli. Peli julkaistiin Windowsille virallisesti lokakuussa 2013 vuoden alun beeta-julkaisun jälkeen. Xbox One -versio julkaistiin elokuussa 2017 ja Playstation 4 -versio maaliskuussa 2019.

Kehittäjät ovat vakuuttaneet että pelin liiketoimintamalli on "eettinen" ja välttää kaikkea pay-to-win-sisältöä.
Maksamalla ei voi saada edes nopeampaa hahmonkehitystä, nopeampia ratsuja tai teleportteja kartan eri osiin. Peliin voi saada ostamalla vain erilaisia hahmon ulkonäköä muuttavia tai visuaalisia efektejä lisääviä esineitä.
Kiinalainen Tencent osti pelin kehittäjän keväällä 2018. Grinding Gear Games vakuutti, että sen toiminta ei muutu kaupan seurauksena.

## Vastaanotto
*Path of exile* on saanut PC Gamer julkaisulta arvosanaksi 90/100. Arvostelussa kehutaan erityisesti pelin uniikkia lähestymistapaa ARPG genreen sekä League -systeemiä, joka kannustaa pelin uudelleen pelaamista. 

## Lähteet
Ulsterin sykli

**Ulsterin sykli** (myös **Ulaid-sykli** tai **Ulaid-tarusto**) on Irlannin kirjallisuudessa joukko taruja ja tarinoita, jotka käsittelevät Irlannin koillisosissa asuneiden ulaidien kansan sankariaikaa. Ulster on saanut nimensä ulaidien mukaan.

Tarinat sijoittuvat ensimmäiselle vuosisadalle eaa., ja pohjautuvat suulliseen perimätietoon, jotka kirjoitettiin ylös 700–1000-luvuilla ja ovat säilyneet 1100-luvun käsikirjoituksissa *[[The Book of the Dun Cow]]* ja *[[Leinsterin kirja|The Book of Leinster]]* sekä 1300-luvun kokoomateoksessa *The Yellow Book of Lecan*. Tarut kuvaavat Irlannin esikristillisen ylimystön tapoja ja käsityksiä. He ajoivat taisteluvaunuilla, säilyttivät surmaamiensa vihollisten päät voitonmerkkeinä ja olivat *geis*-nimisten tabujen sekä druidien vaikutuksen alaisia. Taruissa sekoittuvat vapaasti keskenään mytologiset ja mahdollisesti tosiperäiset historialliset ainekset. Tapahtumat keskittyvät puolihistoriallisen kuningas Conorin (Conchobar mac Nessa) ja hänen sotureidensa, Punaisen haaran ritareiden, aikakaudelle. Conor hallitsi Emain Machassa, lähellä nykyistä Armaghia. Connaughtissa puolestaan hallitsevat heidän vihollisensa, kuningas Ailill ja kuningatar Medb. Conorin ritareiden päähahmo on Akhilleusta muistuttava Cú Chulainn, puolijumala, jonka äiti on kuolevainen Dechtire, Conorin sisar. Cú Chulainnin isä taas on Lugh, yksi kelttien tärkeimmistä jumalista.

Useimmat tarinoista ovat lyhyitä proosakertomuksia, joissa käytetään runomittaa kuvailuun ja tunnevaikutusten tehostamiseen. Yleensä aiheina ovat tuhot, karjan ryöstöt ja pakomatkat. Pisin tarinoista on eeposta muistuttava *[[The Cattle Raid of Cooley]]*, joka käsittelee Ulsterin ja Connaughtin miesten välistä kiistaa. Eräs tarina puolestaan kuvaa tyypillistä isän ja pojan välistä kaksintaistelua, jossa Cú Chulainn surmaa poikansa, jota hän ei tunnista. Toisessa tarinassa nimeltään *Bricriu’s Feast* kerrotaan mestauspelistä, joka on *[[Sir Gawayne and the Grene Knight]]* -runoelman esikuva. Irlannin myöhempään kirjallisuuteen on vaikuttanut voimakkaasti *The Fate of the Sons of Usnech* –taru, joka kertoo Deirdren ja Noisin traagisen rakkaustarinan. Sen ovat 1900-luvulla kertoneet näytelmämuodossa John Millington Synge ja William Butler Yeats.

## Lähteet
### Viitteet
Raimo Taskinen

**Raimo Johannes Taskinen** (14. joulukuuta 1939 Kemi – 21. maaliskuuta 2004 Kemi) oli suomalainen kilpapainija.

## Ura aktiivipainijana
Raimo Taskinen aloitti painiuransa Kemin Innossa 10-vuotiaana vuonna 1950 ja edusti koko uransa samaa kemiläisseuraa. Pääosan urastaan hän paini sarjassa alle 57 kg ja erityisesti kreikkalais-roomalaista painia. Ensimmäinen menestys tuli tosin vapaapainin puolella, kun hän voitti vuonna 1959 TUL:n mestaruuden vapaapainissa sarjassa alle 52 kg. Vuonna 1962 hän saavutti ensimmäisen SM-mitalin sijoittuessaan sarjassa alle 57 kg hopealle. Sen jälkeen hän voitti viisi kertaa peräkkäin Suomen mestaruuden vuosina 1963–1967. Seuraavana kolmena vuotena tuli vielä pronssia vuonna 1968, kuudes mestaruus 1969 ja hopeaa vielä 1970. Taskisen uran alkuvaiheeseen eli ennen vuotta 1962 TUL:n ja Painiliiton urheilijat eivät kilpailleet samoissa kisoissa. Lisäksi TUL:n urheilijat eivät päässeet kansainvälisiin Painiliiton alaisiin edustustehtäviin., 

TUL-mestaruuksia Taskinen paini seitsemän kreikkalais-roomalaisella puolella ja kaksi vapaassa vuosina 1959–1971.,  Työläisurheiluliittojen MM tuli Israelissa vuonna 1966. Pohjoismaiden mestaruuskisoissa Raimo Taskinen tuli hopealle vuonna 1963 ja otti mestaruuden vuonna 1965.

Vuosi 1964 ja siihen liittyvät karsinnat Tokion olympialaisiin aiheuttivat paljon keskustelua etenkin TUL:n puolelta. Jännitteet Painiliiton ja TUL:n välillä olivat edelleen olemassa yhteistyöstä huolimatta. Maailmanmestaruuskilpailuihin Taskinen osallistui kerran eli vuoden 1965 Tampereen kisoihin. Loppusijoitus oli MM-kisoissa kuudes.

## Ura valmennustehtävissä
Raimo Taskinen valmensi seurassaan Kemin Innossa 1960-luvun alkupuolelta aina vuoteen 1985 asti. Aktiiviuransa päättymisen jälkeen Taskinen toimi TUL:n painijoiden päävalmentajana 1972–1980. Päävalmentajan tehtävä oli kuitenkin osa-aikainen., 

## Muu toiminta
Aktiivipainin ja valmennustoiminnan lisäksi Raimo Taskinen pelasi seuransa jalkapallon edustusjoukkueessa vuosina 1957–1965, jolloin Kemin Into pelasi Maakuntasarjassa eli Suomen kolmanneksi korkeimmalla sarjatasolla.

Taskinen oli Kemin kaupunginvaltuustossa vuosina 1973–1976 SKDL:n ryhmässä.

Ansioistaan Suomen urheilussa Taskiselle myönnettiin vuonna 1989 Suomen Liikuntakulttuurin ja Urheilun hopeinen ansioristi. 

## Saavutukset
* Pohjoismaiden mestaruus 1965 ja hopea 1963,
* Suomen mestari kreikkalais-roomalaisen painin sarjassa alle 57 kg kuusi kertaa eli 1963–1967, 1969 ja hopeaa 1962 ja 1970 sekä pronssia 1969,
* TUL:n mestari yhdeksän kertaa, joista seitsemän kreikkalais-roomalaisessa ja kaksi vapaapainissa,
* Kansainvälisen Työläisurheiluliiton mestaruus vuonna 1966.

## Lähteet
*

### Viitteet
Emil Ludwig

**Emil Ludwig**, sukunimi alkuaan *Cohn* (25. tammikuuta 1881 Breslau, Saksa – 17. syyskuuta 1948 Moscia, Ascona, Sveitsi) oli saksanjuutalainen toimittaja ja kirjailija, joka oli tunnettu erityisesti kirjoittamistaan henkilöelämäkerroista.

Emil Ludwig opiskeli Saksassa ja ulkomailla, suoritti lakitieteen tohtorin tutkinnon, toimi sitten teollisuusalalla ja alkoi 25-vuotiaana matkustella useissa maissa. Hän oleskeli Afrikassa ja saapui vähän ennen ensimmäisen maailmansodan puhkeamista Lontooseen sanomalehtimiehenä. Sodan aikana hän perehtyi nopeasti poliittisiin asioihin, omaksuen radikaalin kannan poliittisissa ja yhteiskunnallisissa kysymyksissä. Sodan päätyttyä hän alotti runsaan kirjallisen tuotantonsa.

Ludwig kirjoitti aluksi näytelmiä ja novelleja ja työskenteli samalla journalistina. Hän muutti 1906 Sveitsiin ja työskenteli ensimmäisen maailmansodan aikana *[[Berliner Tageblatt]]* -lehden kirjeenvaihtajana Wienissä ja Istanbulissa. Ludwig sai Sveitsin kansalaisuuden 1922 ja hän muutti Yhdysvaltoihin 1940. Toisen maailmansodan jälkeen hän palasi Saksaan lehtimieheksi ja onnistui muun muassa löytämään Johann Wolfgang von Goethen ja Friedrich Schillerin ruumisarkut, jotka olivat kadonneet Weimarissa vuosien 1943–1944 tienoilla. Viimeiset vuotensa Ludwig asui Sveitsissä, missä hän myös kuoli.

Ludwig sai mainetta 1920-luvulla kirjoittamistaan henkilöelämäkerroista, joissa yhdistettiin faktaa ja fiktiota psykologiseen henkilöanalyysiin. Hänen kirjoittamansa elämäkerrat olivat suosittuja myös Saksan ulkopuolella. Ludwig julkaisi elämäkerrat muun muassa Goethesta, Rembrandtista, Michelangelosta, Napoleonista, Jeesuksesta, Otto von Bismarckista, keisari Vilhelm II:sta ja Abraham Lincolnista. Natsien noustua valtaan Saksassa Ludwigin kirjat kiellettiin toukokuussa 1933 epäkansallisina. 

Emil Ludwig teki myös henkilöhaastatteluja. Hän haastatteli Benito Mussolinia, Mustafa Kemal Atatürkiä, Tomáš Garrigue Masarykiä sekä vuonna 1931 Josif Stalinia.

## Suomeksi ilmestyneitä teoksia
* *Goethe. 1, Edellinen nide* ; suomentanut J. Hollo. Otava 1927
* *Goethe. 2, Jälkimmäinen nide* ; suomentanut J. Hollo. Otava 1927
* *Ihmisen poika : Jeesuksen historia* ; tekijän luvalla suomentanut J. Hollo. Otava 1928
* *Wilhelm II* ; tekijän luvalla suomentanut Y. Gustafson. WSOY 1928
* *Napoleon* ; tekijän luvalla suomentanut Huugo Jalkanen. WSOY 1929, 2. painos 1930
* *Heinäkuu 1914*. Kirja, Helsinki 1929, 2. painos 1930
* *Lincoln* ; tekijän luvalla suom. J. Hollo. WSOY 1930

## Viitteet

## Aiheesta muualla
* Emil Ludwigin teoksia Internet Archivessa
* Emil Ludwig haastattelee Stalinia 13.12.1931 (englanninkiel. teksti)
* Emil Ludwigin haastattelut Mussolinin kanssa julkaistuna 1932 kirjassa ''Talks with Mussolini'' (Internet Archive)
SriLankan Airlines

**SriLankan Airlines**  on Sri Lankan kansallinen lentoyhtiö. Yhtiön solmukohtana toimii Bandaranaiken kansainvälinen lentoasema, josta lentoyhtiö lentää maailmanlaajuisesti yli 40 kohteeseen. Yhtiö perustettiin vuonna 1979 Air Lankana. Yhtiö liittyi lentoyhtiöallianssi Oneworldiin vuoden 2014 toukokuussa.

## Laivasto

Maaliskuussa 2022 SriLankan Airlinesin laivasto koostui seuraavista lentokoneista:

## Kohteet
SriLankan Airlines lentää Bandaranaiken kansainvälinen lentoasemalta Aasiaan, Afrikkaan, Australiaan ja Eurooppaan.

### Afrikka
*  Seychellit: Mahé

### Aasia ja Tyynenmeren alue
*  Australia: Melbourne
*  Bangladesh: Dhaka
*  Hongkong: Hongkong
*  Intia: Coimbatore, Delhi, Gaya, Hyderabad, Kochi, Kalkutta, Madurai, Mumbai, Thiruvananthapuram, Tiruchirappalli, Varanasi, Visakhapatnam
*  Indonesia: Jakarta
*  Japani: Tokio
*  Kiina: Chengdu, Chongqing, Guangzhou, Peking, Shanghai
*  Malesia: Kuala Lumpur
*  Malediivit: Gan, Malé
*  Pakistan: Karachi, Lahore
*  Singapore
*  Sri Lanka: Hambantota, Colombo
*  Thaimaa: Bangkok

### Eurooppa
*  Iso-Britannia: Lontoo

### Lähi-itä
*  Arabiemiirikunnat: Abu Dhabi, Dubai
*  Bahrain: Manama
*  Kuwait: Kuwait City
*  Oman: Masqat
*  Qatar: Doha
*  Saudi-Arabia: Dammam, Jedda, Riad

## Lähteet

## Aiheesta muualla

*Yhtiön verkkosivut
Kilparatojen sankari

**Kilparatojen sankari** (*The Last American Hero* tai *Hard Driver*) on Lamont Johnsonin ohjaama yhdysvaltalainen elokuva, joka perustuu NASCAR-kilpa-ajajan Junior Johnsonin elämään. Elokuvan on käsikirjoittanut William Roberts kirjailija-toimittaja Tom Wolfen Johnsonista tekemien lehtijuttujen pohjalta. Elokuvan pääosaa näyttelee Jeff Bridges, ja tunnussävelmän ”I Got a Name” esittää Jim Croce.

## Juoni
Pontikkaa metsässä tislailevan maalaisisän poika Elroy Jackson Jr. on isänsä tavoin itsepäinen oman tiensä kulkija, joka oppii ajamaan hoitamalla isänsä pontikkatoimituksia ja löytää oman uransa kilpa-autoilun parista.

## Rooleissa

## Vastaanotto ja jälkimaine
*Helsingin Sanomien* ensi-ilta-arvostelussa 1975 Eeva Järvenpää ei pitänyt *Kilparatojen sankaria* kovin merkittävänä elokuvana, mutta ”nuorison sankarin muotokuvana se on linjakas, kuvaukseltaan ja henkilöohjaukseltaan jäntevä työ”. Jeff Bridgesistä sanotaan, että hän ”muovaa Junioristaan amerikkalaisen elämänmuodon ihannetyypin, kekseliään, tarmokkaan, keinoja kaihtamattoman, raa'alla voimalla eteenpäin rynnistävän nuoren miehen, joka yhteiskunnassa pääsee pitkälle”. *[[Video-opas|Video-oppaassa]]* vuodelta 1994 Bello Romano kutsuu elokuvaa kiintoisaksi toimintadraamaksi muillekin kuin autourheilun ystäville ja antaa elokuvalle kolme tähteä viidestä, mikä vastaa sanallista arviota ”hyvä”.

*[[The New York Times]]in* kriitikot valitsivat *Kilparatojen sankarin* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet
Taraclian piiri

Taraclian piiri (Bulgariaksi:Тараклия) on piiri Moldovan etelä-osassa. Taraclian piirin hallintokeskus on Taraclia.

1. tammikuuta 2012 Taracliassa asui 44 100 ihmistä, joista 65,6 % oli Bulgarialaisia.

## Väestötiedot

### Etniset ryhmät
*  Bulgarialaiset 66,1 %

*  Moldovalaiset/Romanialaiset 14,0 %

*  Gagauzit 9,0 %

*  Ukrainalaiset 5,2 %

*  Venäläiset 4,5 %

*  Romanit 0,5 %

* Muut 1.15%

### Uskonto
* Kristityt - 96,6 %
** Ortodoksit - 94,3 %
** Protestantit - 2,3 %
*** Baptistit - 1,3 %
*** Evankeliset - 0,5 %
*** Helluntailaiset - 0,3 %
***

* Muut - 1,7 %
* Ei uskontoa - 1,3 %
* Ateistit - 0,4 %

## Politiikka
Perinteisesti Taracliassa kannatetaan Moldovan kommunistipuoluetta kuin muualla etelä-Moldovassa. Kolmessa viimeisimmissä äänestyksessä kommunistien kannatus kuitenkin laski. 

## Lähteet
*http://www.statistica.md/pageview.php?l=en&idc=479&
Louis Jérôme Gohier

**Louis Jérôme Gohier** (27. helmikuuta 1746 Semblancay, Indre-et-Loire – 29. toukokuuta 1830 Eaubonne, Val-d’Oise) oli ranskalainen poliitikko, joka oli Ranskan viisihenkisen direktoriohallituksen jäsen ja viimeinen puheenjohtaja vuonna 1799.

Gohier toimi ennen vallankumousta lakimiehenä Bretagnen parlamentissa ja sai mainetta uhmatessaan kansleri Maupeoun ja myöhemmin valtiovarainministeri Loménie de Briennen absolutistista politiikkaa. Gohier valittiin vuonna 1791 edustajaksi kansalliskokoukseen, jossa hän esiintyi varsinkin papiston etuoikeuksien vastustajana. Hänet valittiin myös kansalliskonventtiin. Hän oli Ranskan oikeusministerinä maaliskuusta 1793 huhtikuuhun 1794, pääosan niin sanotusta terrorin ajasta. Oltuaan välillä syrjässä Gohier nimitettiin direktorion jäseneksi 18. kesäkuuta 1799 niin sanotun prairialkuun 30. päivän kaappauksen yhteydessä. Hän oli direktorion viimeinen puheenjohtaja. Hän ja direktori Moulin vastustivat kenraali Napoléon Bonaparten saman vuoden marraskuussa suorittamaa brumairekuun 18. päivän vallankaappausta, jonka yhteydessä heidät syrjäytettiin.

Gohier toimi keisarikunnan aikana Ranskan pääkonsulina Amsterdamissa vuosina 1802–1810. Hän julkaisi muistelmansa vuonna 1824.

## Lähteet

## Aiheesta muualla
Nicolas Rio

**Nicolas Rio** (s. 22. huhtikuuta 1995) on ranskalainen suunnistaja. Riian MM-kilpailuissa 2018 Rio saavutti pronssia Ranskan viestijoukkueessa kuten myös Sarpsborgin MM-kilpailuissa 2019. Henkilökohtaisissa kilpailuissa hänen paras saavutuksensa on keskimatkan kuudestoista sija. EM-kilpailuista hänellä on pronssimitali viestistä Ticinon EM-kilpailuista 2018. Juniorien MM-kilpailuissa Rio on sijoittunut parhaimmillaan neljänneksi.

## Lähteet
Keskisaari

**Keskisaari** voi tarkoittaa muun muassa seuraavia:

## Paikannimi
* Keskisaari, Kuopion 61. kaupunginosa entisen Maaningan kirkonkylän taajaman luoteispuolella
* Keskisaari, Kuopion Maaningan pitäjän alueella Maaninkajärvessä sijaitseva saari
* Keskisaari, kylä ja aiemman Keskisaaren koulun sijaintipaikka Lappeella 
* Keskisaari, kylä Koiviston maalaiskunnan alueella luovutetussa Karjalassa 

## Sukunimi
* Keskisaari, suomalainen sukunimi
Lakotan kieli

**Lakota** on Pohjois-Amerikan alkuperäiskansa lakotojen puhuma siouxilainen kieli. Vaikka lakotaa pidetään usein erillisenä kielenä, sen puhujat pystyvät ymmärtämään muita sioux-kieliä, ja kielitieteessä lakotaa pidetäänkin siouxin yhtenä päämurteena. Lakotaa puhuu noin 2 000 henkilöä lähinnä Pohjois- ja Etelä-Dakotan osavaltioissa. 

## Äännerakenne
Lakotan äännerakenne on seuraavanlainen:

Lakotassa on viisi oraalista vokaalia, , ja kolme nasaalista vokaalia, , jotka ääntyvät foneettisesti . Vokaalea  on kuvattu melko väljiksi, jolloin niiden äännearvot olisivat lähellä äänteitä . 

Vokaaleja kuvataan oikeinkirjoituksessa samoilla kirjaimilla kuin IPA:ssa. Vokaalin nasalisaatio merkitään yleensä kirjaimella ⟨ŋ⟩; aikaisemmin se saatettiin merkitä ogonekilla, esim. ⟨ą⟩ .

Frikatiivi  ääntyy tremulanttina  ennen :tä. Aspiroiduilla soinnittomilla klusiileilla on kaksi allofonia, joista  esiintyvät vokaalien  edellä. 

Sanoilla on yksi painollinen tavu, joka ääntyy painottomia tavuja selkeästi korkeammalla äänellä. Painollinen tavu on yleensä sanan toinen tavu. Paino merkitään yleensä akuuttiaksentilla.

## Lähteet
Amazing Race (22. tuotantokausi)

**[[Amazing Race]]n** 22. tuotantokausi esitettiin Yhdysvalloissa keväällä 2013. Mukana olivat muun muassa jääkiekkoilijaveljekset, country-laulajat, palomieskaverukset ja YouTube-tähdet. Yksi kilpailijoista loukkasi jalkansa pahoin kilpailun alkupuolella. Kisassa vierailtiin muun muassa Ranskan Polynesiassa, Uudessa-Seelannissa, Vietnamissa, Sveitsissä, Saksassa ja Britanniassa.
László Fábián

**László Fábián** -nimisiä henkilöitä ovat:

* László Fábián, unkarilainen ratameloja ja olympiavoittaja
* László Fábián, unkarilainen nykyaikainen viisiottelija ja olympiavoittaja
Kevin Johnson (koripalloilija, 1984)

**Kevin Johnson** (s. 4. kesäkuuta 1984) on yhdysvaltalainen koripalloilija, pelipaikaltaan iso laitahyökkääjä. Hän on pelannut urallaan muun muassa Puolan, Saksan, Kreikan, Suomen, Itävallan ja Taiwanin pääsarjoissa. Hyvänä levypallopelaajana tunnettu Johnson on voittanut levypallokuninkuuden Puolan (kahdesti), Itävallan ja Taiwanin pääsarjoissa.

## Pelaajaura

Johnson pelasi yliopistokoripalloa Humboldtin osavaltionyliopiston joukkueessa NCAA II:ssa pelaten vimeisen kautensa tupla–tuplan keskiarvolla. Jäätyään varaamatta  Johson suuntasi ammattilaiseksi Eurooppaan, jossa pelasi itävaltalaisessa Swans Gmundenissa myös EuroCupia. Tämän jälkeen Johnson pelasi kaudet Puolan, Saksan, Kyproksen ja Taiwanin pääsarjoissa sekä Turkin toisella sarjatasolla. Kaudet 2013–2016 Johnson pelasi jälleen Puolan pääsarjassa, johon hän palasi myös seuraavaksi kaudeksi lyhyen Kreikan pääsarjavierailun jälkeen. Kauden 2017–2018 Johnson oli pelaamatta. Elokuussa 2018 hän siirtyi yksivuotisella sopimuksella Suomen pääsarjaan, Tampereen Pyrintöön. 29. tammikuuta 2019 Johnson otti KTP:tä vastaan 17 levypalloa.

## Saavutukset
* Lähde:
* Puolan pääsarjan levypallokuningas 2014 ja 2015
** toinen 2016
* Saksan pääsarjan levypallotilaston kolmas 2010
* Itävallan pääsarjan levypallokuningas 2008
* Itävallan pääsarjan tähdistöottelussa 2008
* EuroCupin levypallotilaston kolmas 2008
* Taiwanin pääsarjan levypallokuningas 2012
* Taiwanin pääsarjan tähdistöottelussa 2012

## Lähteet
* Kevin Johnson Suomen Koripalloliitto
* Profiili  plk.pl 
* Profiili  Basketball-Bundesliga 

### Viitteet

## Aiheesta muualla
* Kevin Johnson Basketball Player Profile eurobasket.com
Rochefort (Charente-Maritime)

**Rochefort** on satamakaupunki Lounais-Ranskassa Uuden-Akvitanian alueella Charente-Maritimen departementissa Charentejoen suulla.

## Historia
Jean-Baptiste Colbert valitsi Rochefortin 1665 Ranskan laivaston turva-, puolustus- ja tarvikkeiden täydennyspaikaksi. Arsenal de Rochefort oli tukikohta ja telakka vuoteen 1926, jolloin se suljettiin.

Seitsenvuotisen sodan aikana Rochefort joutui syyskuussa 1757 Englannin ankaran hyökkäyksen kohteeksi . 

Telakan lisäksi Rochefortissa oli vuodesta 1766 tiukasti valvottu rangaistussiirtola jossa vankeja käytettiin työvoimana. Rangaistussiirtolat olivat tavallisia sotasatamissa ja tukikohdissa, kuten Toulonissa ja Brestissä, sillä niissä oli tarjolla ilmaista työvoimaa. Ranskan vallankumouksen aikana jakobiinien kaudella (1790–95) siellä sijoitettiin vankilalaivoihin 800 roomalaiskatolista pappia ja muita kirkon työntekijöitä, jotka kieltäytyivät vannomasta papiston siviiliperustuslain paavin vastaista valaa. Monet kuolivat epäinhimillisissä oloissa.

Napoleon Bonaparte antaitui Rochefortin rannikolla Île-d'Aix'n saarella, jossa hän oli viettänyt useita päiviä aikoessaan paeta Yhdysvaltoihin,  kapteeni Frederick Lewis Maitlandille HMS ''Bellerophonilla'' 17. heinäkuuta 1815, ja siihen päättyi "satapäiväinen keisarikunta".

Rochefort on erinomainen esimerkki 1600-luvun "ville nouvellesta", joka tarkoittaa, että sen suunnittelu ja rakennukset perustuivat säädökseen. Rochefortin rakentamisen syy oli suurelta osin se, että hallitsija ei voinut luottaa kapinallisiin protestantteihin La Rochelleihin, jotka kardinaali Richelieu joutui piirittämään muutama vuosikymmen aikaisemmin. 1900-luvulla Rochefort oli lähinnä varuskuntakaupunki. Terveyslähteensä ansiosta kaupunki oli ollut matkailukaupunki, ja matkailusta tuli tärkeä elinkeino 1990-luvulla.

## Väkiluvun kehitys
:1806 – 14&nbsp;615
:1820 – 12&nbsp;389
:1876 – 27&nbsp;012
:1901 – 36&nbsp;458
:1911 – 35&nbsp;019
:1921 – 29&nbsp;473
:1936 – 29&nbsp;482
:1946 – 29&nbsp;472
:1954 – 30&nbsp;858
:1962 – 28&nbsp;648
:1968 – 29&nbsp;226
:1975 – 28&nbsp;155
:1982 – 26&nbsp;167
:1990 – 25&nbsp;561
:1999 – 25&nbsp;797
:2010 – 25&nbsp;317

## Merkittäviä asukkaita
Rochefort on seuraavien henkilöiden synnyinpaikka:
* Louis-René Levassor de Latouche Tréville (1745–1804), amiraali
* Charles Rigault de Genouilly (1807–1873), amiraali, Vietnamin valloittaja.
* Pierre Loti (1850–1923), kirjailija. Hänen kotinsa on nykyisin museo
* Amédée William Merlaud-Ponty (1866-1915), Ranskan Länsi-Afrikan kenraalikuvernööri
* Pauline Réage, Anne Desclos'n kirjailijanimi (1907–1998), kirjailija
* Maurice Merleau-Ponty (1908–1961), filosofi
* Pierre Salviac, (1946–), urheilutoimittaja

## Lähteet
*INSEE

### Viitteet

## Aiheesta muualla

*Rochefortin sivusto
Jean-François Rewbell

**Jean-François Rewbell** (myös muodossa **Reubell**; 6. lokakuuta 1747 Colmar – 24. marraskuuta 1807 Colmar) oli ranskalainen poliitikko, joka oli Ranskan viisihenkisen direktoriohallituksen jäsen vuosina 1795–1799.

Rewbell oli Elsassin saksalaisperäistä sukua, jonka nimi kirjoitettiin alun perin Reubell. Hän toimi ennen vallankumousta asianajajana kotiseudullaan. Hänet valittiin kolmannen säädyn edustajana vuoden 1789 säätyjen yleiskokoukseen ja hän jatkoi edustajana siitä muodostetussa kansalliskokouksessa. Hän esiintyi kiivaana tasavallan kannattajana ja oli parin viikon ajan kansalliskokouksen puhemiehenä huhti–toukokuussa 1791. Rewbell vastusti kansalaisoikeuksien myöntämistä juutalaisille, kun asiaa käsiteltiin kansalliskokouksessa vuosina 1789 ja 1791. Oltuaan välillä oikeuslaitoksen palveluksessa Haut-Rhinin alueella hänet valittiin vuonna 1792 edustajaksi kansalliskonventtiin. Hän kannatti äänekkäästi kuolemantuomiota kuningas Ludvig XVI:lle, mutta ei ollut läsnä lopullisessa äänestyksessä, sillä hän oli tuolloin kansalliskonventin erikoiskomissaarina valvomassa sodankäyntiä Mainzin luona.

Robespierren kukistumisen jälkeen Rewbell kääntyi jyrkäksi jakobiinien vastustajaksi ja osallistui Pariisin jakobiiniklubin sulkemiseen. Hän oli yleisen turvallisuuden valiokunnan jäsenenä lokakuusta 1794 helmikuuhun 1795 ja yhteishyvän valiokunnan jäsenenä maaliskuusta marraskuuhun 1795 sekä kansalliskonventin puhemiehenä kaksi viikkoa joulukuussa 1794. Lokakuussa 1795 Rewbell valittiin uuteen parlamenttiin, viidensadan neuvostoon, ja marraskuun alusta 1795 myös uuteen viisijäseniseen hallitukseen, direktorioon. Hän oli direktorion ensimmäinen puheenjohtaja ja toimi tässä tehtävässä kolme lyhyttä kautta talvella 1795–1796, keväällä 1797 ja kesällä 1798. Hän myös hoiti valtiovarain-, oikeus- ja ulkoasioita. Suojellakseen tasavaltaa Rewbell tuki syyskuussa 1797 niin sanottua fructidorkuun 18. päivän vallankaappausta, jossa rojalistit erotettiin parlamentista. Hän myötävaikutti myös siihen, että Ranskan miehittämästä Sveitsistä muodostettiin Helvetian tasavalta vuonna 1798. Rewbell jätti paikkansa direktoriossa toukokuussa 1799, mutta hänet valittiin parlamentin ylähuoneeseen, vanhojen neuvostoon. Napoléon Bonaparten kaapattua vallan saman vuoden marraskuussa hän vetäytyi politiikasta ja palasi synnyinkaupunkiinsa Colmariin.

## Lähteet

## Aiheesta muualla